« Werking sinchronisasie tussen 'n BES-bediener en Active Directory
Oplossing vir stadig om Excel afstand oopmaak. »
geskryf deur Xaus Xavier Nadal Augustus 9th, 2011
Binne die kategorie Google Apps, Postini. kan laat 'n boodskap, Of trackback vanaf jou eie webwerf. 5. Depression busters! | Alta Cloete
Posted on Oktober 19, 2010 by Marile Cloete
Met ‘n onlangse ontmoeting kon ek sien hoe ‘n kosbare vriendin stadig maar seker aan die opstaan is nadat sy die bodem hard geslaan het. Hier is ‘n paar van die waarhede wat sy al baasgeraak het of besig is om vordering mee te maak (en waaraan ek ook nog elke dag kliphard aan die leer is):
1. Iets wat jare geneem het om te ontwikkel, kan nie sommer so vinnig-vinnig herstel nie – dit gaan TYD neem.
2. As een of twee dinge in jou lewe verkeerd is, beteken dit nie dat ALLES nou meteens verkeerd is nie. Leer om die dinge wat REG is, ook raak te sien.
3. Soms (dikwels?) is medikasie NOODSAAKLIK. Maar dis nie die hele oplossing nie. Depressie het emosionele, geestelike en sosiale aspekte ook. En hulle moet ook aandag kry. Medikasie kan jou oplig, sodat jy die moed en krag het om aan die ander aspekte te werk.
4. Wanneer jy aan die veg is teen depresssie, dis dit nie ‘n goeie tyd om groot besluite te neem of groot take aan te pak nie.
5. Die vrees vir verwerping is waarskynlik die heel grootste menslike vrees. Amper alles wat ons doen, word gemotiveer deur daardie vrees. As ‘n mens dit aanvaar, verstaan jy jouself en ander mense dadelik ‘n bietjie beter.
6. Mense hoor dikwels nie wat jy vir hulle probeer sê nie. Aan die een kant is dit JOU verantwoordelikheid om so effektief en duidelik as moontlik te kommunikeer. Maar ‘n mens moet ook besef die ander persoon het ook sy eie vrese, persepsies, vooroordele en ervarings wat almal beinvloed HOE hy gaan hoor wat jy probeer sê.
7. NIEMAND kan dit VIR jou doen nie. Jyself moet volle verantwoordelikheid neem vir jou lewe. En dikwels het ons medikasie nodig om ons te help met krag en energie vir hierdie taak.
8. Die oomblik as jy ‘n las begin deel, word dit dadelik ‘n bietjie ligter. GEHEIMHOUDING WERK NIE!!! Sodra jy met jou vriendinne begin deel dat jy swaarkry, pille gebruik of dalk in die hospitaal was met depressie, begin hulle dikwels hul eie swaarkry met jou deel.
9. Oefening is goud werd vir depressielyers. Matig en rustig, soos jy kan. Jy hoef nie ‘n marathon te hardloop nie. Dankie tog!
10. Belonings WERK. As jy iets reg gedoen het (vergeet vir ‘n oomblik van alles wat jy verkeerd gedoen het!) – beloon jouself! Klein dingetjies, wat maklik uitvoerbaar is.
11. Terapie is noodsaaklik. Pille los nie die hele probleem op nie. SOEK tot jy ‘n terapeut kry by wie jy aansluiting vind. MOENIE sit en sukkel by iemand met wie jy nie regtig kan kommunikeer nie.
12. Gesonde eetgewoontes help werklik. Te veel trooskos troos op die lange duur glad nie.
13. Dis nie ‘n sonde om soms hulp te vra nie. Dis ook nie ‘n sonde om soms nee te sê nie.
14. Gelowiges kan ook depressief word. Dis nie sonde nie. Dis ook nie ‘n teken van ‘n swak geloof nie.
15.Wanneer ‘n depressielyer eers verander het in ‘n depressieVEGTER, kan dit net beter gaan!
Posted in Beveg depressie, Depressie, Gesondheid, Inspirasie, Spanning | Tagged Afrikaans, depressie, depression, dieet, fiksword, gedagtes, gesondheid, verandering | Lewer kommentaar | Wysig